Številka: 1100-41/2023

Datum: 23. 11. 2023

Na podlagi prvega odstavka 25. člena in tretje alineje prvega odstavka 54. člena Zakona o delovnih razmerjih (Uradni list RS, št. 21/13 – s spremembami in dopolnitvami) Republika Slovenija, Ministrstvo za kohezijo in regionalni razvoj, Kotnikova 5, 1000 Ljubljana, objavlja javno objavo za zasedbo prostega strokovno tehničnega delovnega mesta, za nedoločen čas, s trimesečnim poskusnim delom.

**DELOVODJA V, šifra DM 962 v Sektorju za finančne mehanizme, Uradu za Interreg in finančne mehanizme, Direktoratu za kohezijo**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* zaključeno najmanj srednje tehniško in drugo strokovno izobraževanje/srednja strokovna izobrazba, srednje splošno izobraževanje/srednja splošna izobrazba
* najmanj 2 leti delovnih izkušenj;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del v organih javne uprave in drugih državnih organih na podobnih delovnih mestih, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

**Naloge delovnega mesta so:**

* pripravljanje, koordiniranje in organiziranje enostavnejših nalog za NOR in EGP FM;
* zagotavljanje strokovno-administrativne podpore;
* vodenje in pregled ter izdelava enostavnejših gradiv;
* izdelava enostavnih poročil in vodenje enostavnih evidenc;
* obdelovanje osebnih podatkov;
* opravljanje drugih nalog podobne zahtevnosti po navodilu nadrejenega.

**Prednost pri izbiri bodo imeli kandidati z izkazanimi izkušnjami na področju** PR in javnega komuniciranja, dobrim znanjem angleškega jezika in dobrim znanjem lektoriranja besedil.

**Prijava na prosto delovno mesto mora vsebovati:**

**1.** **obrazec za prijavo**, ki je priloga te javne objave in iz katerega mora biti razvidno:

- izpolnjevanje pogoja glede zahtevane izobrazbe (razvidna mora biti stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena);

- izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznem delodajalcu, ter kratko opiše delo (z navedbo stopnje zahtevnosti del in nalog, npr. ali gre za V., VI., VII. stopnjo zahtevnosti), ki ga je opravljal pri tem delodajalcu).

**2. podpisano** **izjavo** kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

**3. podpisano** **izjavo,** da za namen tega izbirnega postopka dovoljuje Ministrstvu za kohezijo in regionalni razvoj pridobitev podatkov iz prejšnjih točk iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

**Obrazec za prijavo je obvezna sestavina prijavne vloge posameznega kandidata.** Potrebno je natančno izpolniti vsako rubriko. Oblike obrazca ni dovoljeno spreminjati, lahko pa se po potrebi razširi.Prijavnemu obrazcu je lahko priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo opravljal na strokovno tehničnem delovnem mestu DELOVODJA V. Z izbranim kandidatom bo sklenjena pogodba o zaposlitvi za nedoločen čas in trimesečnim poskusnim delom.

Izbrani kandidat bo delo opravljal v prostorih Ministrstva za kohezijo in regionalni razvoj, Kotnikova 5, Ljubljana oziroma v drugih uradnih prostorih, kjer Ministrstvo za kohezijo in regionalni razvoj opravlja svoje naloge.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Zaposlitev se financira iz sredstev projekta Tehnična pomoč (NKT NOR in EGP) v višini 60 % ter dveh programov (NOR in EGP) in sicer programa "Blaženje podnebnih sprememb in prilagajanje nanje"  v višini 20% ter programa "Izobraževanje-krepitev človeških virov" prav tako v višini 20%.

Kandidat vloži prijavo v pisni obliki na priloženem obrazcu **»Vloga za zaposlitev, št. 1100-41/2023«**, ki jo pošlje v zaprti ovojnici z označbo: **»za javno objavo št. 1100-41/2023–DELOVODJA V, šifra DM 962«, na naslov: Ministrstvo za kohezijo in regionalni razvoj, Kotnikova 5, 1000 Ljubljana**, in sicer v roku **5 dni po objavi** na Zavodu RS za zaposlovanje in na enotnem spletnem portalu državne uprave GOV.SI: https://www.gov.si/zbirke/delovna-mesta/. Za pisno obliko prijave se šteje tudi elektronska oblika, poslana **na elektronski naslov**: [gp.mkrr@gov.si](mailto:gp.mkrr@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire. Obvestilo o končanem izbirnem postopku bo objavljeno na enotnem spletnem portalu državne uprave GOV.SI.

Dodatne informacije o izvedbi postopka zaposlitve daje ga. Manica Zlatolas Mirnik, telefon: 01 400 33 87 , informacije o delovnem področju pa ga. Jadranka Plut, telefon: 01 400 33 35.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

**Maja Čepin,**

**v. d. generalne sekretarke**

po pooblastilu št. 1001-55/2023/5 z dne, 3.4.2023

Priloga:

obrazec »Vloga za zaposlitev, št. 1100-41/2023«